ኣብ ጀርመን ምስ መጻእካ ኩሎም ቤተሰብካን ኣዕሩኽትኻን ምናልባት ኣብ ርሑቕ ሃገር ክህልዉ ይኽእሉ እዮም፣ ሓድሽ ርክባትን ምሕዝነትን ምግባር ድማ ቅሊል ኣይኮነን። ንሕና ግን ምስ ጀርመናዉያን ኮነ ምስ ዝኾነ ካልእ ኣብ ከባቢኻ ዘሎ ክፉት ኮንካ ክትቀርብን ሰባት ክትላለን ነተባብዓካ። እዚ ንሕና ንቅርበልካ ዘለና ሓበሬታ ብፍታዉና ብነጻ ዝኾነ ክፍሊት ዘይብሉ እዩ ምኽንያቱ ንስኻ ከም ሰብ መጠን ክቡር ስለ ዝኾንካ ንመጻኢ ድማ ብኣካል ክንላለየካ ኣዚና ንደሊ። እምበኣር ሕጂ ደጊምና ነተባብዓኩም ናብ ዉሽጢ ናይ ጀርመን ባህልን ኣገባብን ክትርድኡ። ከምኡ ድማ ቀልጢፍኩም ቋንቋ ጀርመን ክትመሃሩ ንዓዲ ጀርመን ድማ ብዝበለጸ ክትፈልጥዋ። ኣብዛ ናትና ዌብ-ሳይት Deutschland-Begleiter.de ድማ ብዙሕ ግዚያዊ ዝኾነ ሓበሬታት ትረክብ ኢኻ።